《御制庐山周颠碑歌》
明代·李梦阳

庐山绝顶白鹿台，上有御制周颠碑。石龟下蹲高结螭，天葩震颠云汉回。

文古两汉仍过之，忆昔草昧龙虎斗，黄旗紫盖颠能知。

颠也似真还似痴，帝非感悟宁用兹。百年势移功渐泯，碑亭毁裂将及碑。

诃持白昼鬼神泣，光耀天阴雷电随。先朝虽允僧奏劄，修葺其如归有司。

有司有司颠莫疑，试看碑文碑后诗。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。